
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 

Către,

Biroul permanent al Camerei Deputaţilor

În conformitate cu art. 91 din Regulamentul Camerei Deputaţilor vă înaintăm, alăturat, raportul asupra proiectului de Lege pentru retragerea rezervelor formulate de România la cele patru Convenţii de la Geneva din 12 august 1949 pentru protecţia victimelor de război, trimis Comisiei pentru drepturile omului, culte şi problemele minorităţilor naţionale, spre dezbatere în fond, cu adresa nr. 94 din 4 martie 2002 şi înregistrat cu nr. 25/116/04 martie 2002.

La întocmirea raportului, Comisia a avut în vedere avizele favorabile de la:

· Consiliul Legislativ – nr. 167/06.02.2002

· Comisia pentru politică externă – nr. 94/05.03.2002

Proiectul de lege face parte din categoria legilor ordinare.

PREŞEDINTE,

Nicolae Păun

PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 

RAPORT

asupra proiectului de Lege pentru retragerea rezervelor formulate de România la cele patru Convenţii de la Geneva din 12 august 1949 pentru protecţia victimelor de război



Cu adresa nr. 94 din 4 martie 2002, Biroul permanent al Camerei Deputaţilor a trimis Comisiei pentru drepturile omului, culte şi problemele minorităţilor naţionale, proiectul de Lege pentru retragerea rezervelor formulate de România la cele patru Convenţii de la Geneva din 12 august 1949 pentru protecţia victimelor de război, întregistrat cu nr. 25/116/04 martie 2002.



În şedinţa din 6 martie 2002, membrii comisiei au hotărât, cu majoritate de voturi, amânarea dezbaterilor.



În şedinţa din 12 martie 2002, în conformitate cu prevederile art. 60 din Regulamentul Camerei Deputaţilor, Comisia a dezbătut proiectul de lege.



Membrii comisiei au constatat, în urma examinării, că textul articolului unic trebuie modificat pentru corelare cu termenii uzitaţi în legislaţia internaţională şi cu cerinţele de tehnică legislativă şi au hotărât, cu unanimitate de voturi, să supună proiectul de lege spre dezbatere şi adoptare plenului Camerei Deputaţilor cu următoarea redactare a textului articolului unic:



Amendament acceptat:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1. 
“Articol unic – România îşi retrage rezervele formulate la:

- articolul 10 al Convenţiei pentru îmbunătăţirea soriţii răniţilor şi bolnavilor din forţele armate în campanie, adoptată la Geneva la 12 august 1949;

- articolul 10 al Convenţiei pentru îmbunătăţirea sorţii răniţilor, bolnavilor şi naufragiaţilor din forţele armate pe mare, adoptată la Geneva la 12 august 1949;

- articolele 10, 12 şi 85 ale Convenţiei relative la tratamentul prizonierilor de război, adoptată la Geneva la 12 august 1949;

- articolele 11 şi 45 ale Convenţiei relative la protecţia persoanelor civile în timp de război, adoptată la Geneva la 12 august 1949”.


Membrii comisiei au propus reformularea textului articolului unic, astfel:

“Articol unic – România îşi retrage rezervele formulate la:

a) articolul 10 al Convenţiei pentru ameliorarea soartei răniţilor şi bolnavilor din forţele armate în campanie, adoptată la Geneva la 12 august 1949;

b) articolul 10 al Convenţiei pentru ameliorarea soartei răniţilor, bolnavilor şi naufragiaţilor din forţele armate pe mare, adoptată la Geneva la 12 august 1949;

c) articolele 10, 12 şi 85 ale Convenţiei relative la tratamentul prizonierilor de război, adoptată la Geneva la 12 august 1949;

d) articolele 11 şi 45 ale Convenţiei relative la protecţia persoanelor civile în timp de război, adoptată la Geneva la 12 august 1949”.

    Amendamentul a fost adoptat cu unanimitate de voturi.


    Pentru conformitate cu legislaţia internaţională în materie şi pentru corelare cu normele de tehnică legislativă.

PREŞEDINTE,

Nicolae Păun

Întocmit:

Consilier 
Onesia Babeş

Consilier 
Niculina Rângheanu

